CELEX: 32005R1652
Language: et
Date: 2005-10-10 00:00:00
Title: Komisjoni määrus (EÜ) nr 1652/2005, 10. oktoober 2005, millega kuulutatakse välja alaline pakkumismenetlus Prantsuse sekkumisameti valduses oleva valge suhkru edasimüümiseks ühenduse turul

11.10.2005   
            
            
               ET
            
            
               Euroopa Liidu Teataja
            
            
               L 266/29
            
         
      KOMISJONI MÄÄRUS (EÜ) nr 1652/2005,
   10. oktoober 2005,
   millega kuulutatakse välja alaline pakkumismenetlus Prantsuse sekkumisameti valduses oleva valge suhkru edasimüümiseks ühenduse turul
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 19. juuni 2001. aasta määrust (EÜ) nr 1260/2001 suhkrusektori turgude ühise korralduse kohta, (1) eriti selle artikli 9 lõiget 3,
   ning arvestades järgmist:
   
               (1)
            
            
               Prantsusmaa käsutuses on suured valge suhkru sekkumisvarud. Vastu tulles turu vajadustele, tuleks teha siseturul kättesaadavaks Prantsuse sekkumisameti poolt ajavahemikul 1. aprillist 2005 kuni 30. juunini 2005 sekkumiseks vastu võetud valge suhkru varud.
            
         
               (2)
            
            
               Nimetatud müügi puhul tuleks kohaldada komisjoni 27. juuni 2001. aasta määrust (EÜ) nr 1262/2001, milles sätestatakse nõukogu määruse (EÜ) nr 1260/2001 üksikasjalikud rakenduseeskirjad sekkumisametite teostatava suhkru kokkuostu ja müügi kohta. (2) Vajaduse korral on asjakohane teha erand nimetatud määrusest ning täpsustada teatavaid menetluse erireegleid.
            
         
               (3)
            
            
               Võttes arvesse olukorda ühenduse turul, tuleks sätestada, et komisjon kinnitab iga osalise pakkumismenetluse madalaima müügihinna.
            
         
               (4)
            
            
               Prantsuse sekkumisamet peaks komisjoni pakkumistest teavitama. Pakkujad peaksid jääma anonüümseks.
            
         
               (5)
            
            
               Käesolevas määruses sätestatud meetmed on kooskõlas suhkruturu korralduskomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Prantsuse sekkumisamet pakub alalise pakkumismenetluse teel ühenduse siseturul müügiks 20 000 tonni tema valduses olevat ajavahemikul 1. aprillist 2005 kuni 30. juunini 2005 sekkumiseks vastu võetud valget suhkrut.
   Artikkel 2
   1.   Artiklis 1 sätestatud pakkumismenetlus ja müük toimub vastavalt määrusele (EÜ) nr 1262/2001, kui käesolevas määruses pole sätestatud teisiti.
   2.   Erandina määruse (EÜ) nr 1262/2001 artikli 22 lõigetest 2 ja 3 koostab Prantsuse sekkumisamet pakkumismenetluse teadaande ning avaldab selle vähemalt kaheksa päeva enne pakkumiste esitamise tähtaja algust.
   Teadaandes märgitakse eelkõige pakkumismenetluse tingimused.
   Teadaanne ning kõik selle muudatused edastatakse enne teadaande avaldamist komisjonile.
   Artikkel 3
   Iga osalise pakkumismenetluse madalaim pakkumine peab olema 250 tonni.
   Artikkel 4
   1.   Esimese osalise pakkumismenetluse puhul algab pakkumiste esitamise ajavahemik 20. oktoobril 2005 ja lõppeb 26. oktoobril 2005 kell 15.00 Brüsseli aja järgi.
   Teise ja järgmiste osaliste pakkumismenetluste puhul algab pakkumiste esitamise ajavahemik esimesel tööpäeval, mis järgneb eelneva ajavahemiku lõpule. Need lõppevad kell 15.00 Brüsseli aja järgi:
   
               —
            
            
               9. ja 23. novembril 2005,
            
         
               —
            
            
               7. ja 21. detsembril 2005.
            
         2.   Pakkumised esitatakse Prantsuse sekkumisametile:
   
               Fonds d’intervention et de régularisation du marché du sucre
            
         
               Bureau de l'intervention
            
         
               21, Avenue Bosquet
            
         
               F-75007 Paris
            
         
               Tel: (33-1) 44 18 23 37
            
         
               Faks: (33-1) 44 18 20 08
            
         Artikkel 5
   Erandina määruse (EÜ) nr 1262/2001 artikli 28 lõike 1 punktist a peab iga pakkuja esitama 100 kg valge suhkru kohta 20 euro suuruse pakkumistagatise.
   Artikkel 6
   Prantsuse sekkumisamet teavitab komisjoni saadud pakkumistest kahe tunni jooksul pärast artikli 4 lõikes 1 sätestatud pakkumiste esitamise tähtaja lõppu.
   Pakkujate isikuid ei tehta kindlaks.
   Esitatud pakkumised tuleb edastada elektroonilisel kujul vastavalt lisas esitatud vormile.
   Kui ühtegi pakkumist ei esitata, teavitab asjaomane liikmesriik sellest komisjoni sama ajavahemiku jooksul.
   Artikkel 7
   1.   Komisjon kinnitab madalaima müügihinna või otsustab pakkumised tagasi lükata määruse (EÜ) 1260/2001 artikli 42 lõikes 2 sätestatud korras.
   2.   Kui saadaolev kogus lõike 1 kohaselt kinnitatud madalaima müügihinna tulemusel ületatakse, kohaldatakse seda hinda üksnes veel saadaolevale kogusele.
   Kui saadaolev kogus pakkujate ühe ja sama hinnaga tehtud pakkumiste tulemusel ületatakse, jaotatakse saadaolev kogus järgmiselt:
   
               a)
            
            
               selle jagamise teel asjaomaste pakkujate vahel proportsionaalselt nende iga pakkumise üldkogusega või
            
         
               b)
            
            
               selle jaotamise teel asjaomaste pakkujate vahel vastavalt neist igaühele kinnitatud maksimumkogusele või
            
         
               c)
            
            
               liisuheitmisega.
            
         Artikkel 8
   Käesolev määrus jõustub kolmandal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 10. oktoober 2005
      
         
            Komisjoni nimel
         
         
            komisjoni liige
         
         Mariann FISCHER BOEL
         
      
   
   
      (1)  EÜT L 178, 30.6.2001, lk 1. Määrust on viimati muudetud nõukogu määrusega (EÜ) nr 39/2004 (ELT L 6, 10.1.2004, lk 12).
   
      (2)  EÜT L 178, 30.6.2001, lk 48. Määrust on muudetud määrusega (EÜ) nr 1498/2005 (ELT L 240, 16.9.2005, lk 39).
   
      LISA
      Alaline pakkumismenetlus Prantsuse sekkumisameti valduses oleva 20 000 tonni valge suhkru edasimüümiseks
      Vorm (1)
      
      (Artiklis 6 osutatud komisjonile edastatava teadaande näidis)
      (Määrus (EÜ) nr 1652/2005)
      
                  1
               
               
                  2
               
               
                  3
               
               
                  4
               
            
                  Pakkuja number
               
               
                  Partii number
               
               
                  Kogus (t)
               
               
                  Pakkumishind
                  EUR/100 kg
               
            
                  1
               
               
                   
               
               
                   
               
               
                   
               
            
                  2
               
               
                   
               
               
                   
               
               
                   
               
            
                  3
               
               
                   
               
               
                   
               
               
                   
               
            
                  jne
               
               
                   
               
               
                   
               
               
                   
               
            
         (1)  Saata faksi teel järgmisele numbrile: (32-2) 292 10 34